အသားတွင် ဝက်၊ အသီးတွင် သရက်၊ အရွက်တွင် လက်ဖက်

အသားတွင် ဝက်၊ အသီးတွင် သရက်၊ အရွက်တွင် လက်ဖက် သည် မြန်မာဆိုရိုးစကား ဖြစ်သည်။

အဓိပ္ပာယ်

အသားတွင် ဝက်၊ အသီးတွင် သရက်၊ အရွက်တွင် လက်ဖက်: အသားများထဲတွင် ဝက်သားသည် အကောင်းဆုံးနှင့် အရသာအရှိဆုံးဖြစ်သည်။ အသီးများထဲတွင် သရက်သီးသည် အကောင်းဆုံးနှင့် အရသာအရှိဆုံးဖြစ်သည်။ အရွက်များထဲတွင် လက်ဖက်သည် အကောင်းဆုံးနှင့် အရသာအရှိဆုံးဖြစ်သည်။

ဆိုလိုသည်မှာ မြန်မာလူမျိုးတို့၏ အစားအစာများနှင့်ပတ်သက်သော အကြိုက်နှင့် အထင်အမြင်များကို ဖော်ပြသည်။ ဝက်သား၊ သရက်သီးနှင့် လက်ဖက်တို့သည် မြန်မာလူမျိုးတို့အတွက် အလွန်ရေပန်းစားပြီး နှစ်သက်သော အစားအစာများဖြစ်သည်။ ဤဆိုရိုးစကားသည် ထိုအစားအစာသုံးမျိုး၏ လူကြိုက်များမှုနှင့် အရေးပါမှုကို ထင်ဟပ်စေသည်။ မံသေသု သူကရော၊ ဖလေသု အမ္ဗော ဟူသော ပါဠိစကားနှင့်လည်း အဓိပ္ပာယ်တူညီပါသည်။

ကိုးကားချက်များ

   "သူဟောင်းတို့လည်း အသီးတွင် သရက်၊ အသားတွင် ဝက်ကောင်းမြတ် ကြောင်းကို ဆိုရိုးပြုစကုန်သည်။" [၁၁၉၂] ဝေါလီ။ ၁၂၆။
   "သူဟောင်းတို့စကား၊ ပညတ်ထားသည်မှာ၊ အသားတွင်လည်း ဝက်၊အသီးတွင်လည်း သရက်၊ အရွက်တွင်လည်း လက်ဖ်က၊" [၁၂၂၅-ခန့်] ပုည။ ၈။
   "မှတ်ဘိနားတင်၊ များလူရှင်တို့၊ … သီးတွင် သရက်၊ သားတွင် ဝက်ဟူ၊ မြစ်မူဂင်္ဂါ၊ ထူးမြတ်စွာသို့၊" [၁၂၆၆] မဃ ၅၄၈။

ဆက်စပ်ဖတ်ရှုရန်
မံသေသု သူကရော၊ ဖလေသု အမ္ဗော
ကိုးကား

Category:မြန်မာဆိုရိုးစကားများ